
Avaliku ürituse „Bengst Tivoli on Tour ” loa taotluse rahuldamine
1. Asjaolud ja menetluse käik

02.05.2012a.  esitas OÜ Bengst Tivoli, reg. kood 12081972 Narva Linnavalitsusele avaliku ürituse loa taotluse. OÜ Bengst Tivoli kavandab viia läbi 17.05.2012a. – 20.05.2012 kellaaegadel 12.00 – 23.00  Narva linnas avalikkusele suunatud ürituse „Bengst Tivoli on Tour“.
Sihtgrupiks on linnaelanikud ja -külalised. Eeldatav maksimaalne osavõtjate arv on 2000 inimest. Üritusest osavõtt on tasuline. Kohapeal on korraldatud toitlustus ning karastusjookide jaemüük. Alkohoolsete jookide müüki ei toimu. Ürituse läbiviimiseks tuuakse mobiilsed karussellid ja paigaldatakse mitmeid meelelahutuslikku osavus- ja õnnemänge. Avaliku üritusega kaasneb kõrgendatud turvarisk. Korra tagamiseks üritusel osalevad korrapidajad. Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada OÜ Bengst Tivoli taotlus avaliku ürituse „Bengst Tivoli on Tour” läbiviimiseks. 

3.2. Avaliku ürituse korraldajaks on OÜ Bengst Tivoli, reg. kood 12081972, Jõe 9-11, Tallinn.
3.3. Ürituse läbiviimise kohaks on Tallinna mnt. 30B, Narva.
3.4. Avalik üritus on mitmepäevane ning algab 17.05.2012.a. ja lõpeb 20.05.2012.a. Igapäevane programm kestab kellaaegadel 12.00 – 23.00.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

